**สรุปแนวปฏิบัติที่ดี ประจำปีการศึกษา 2559**

**โครงการอบรมเชิงปฏิบัติการเพื่อพัฒนางานประกันคุณภาพการศึกษา**

**กิจกรรมย่อยที่ 2 กิจกรรมสร้างองค์กรแห่งการเรียนรู้เพื่อจัดทำแนวปฏิบัติที่ดี**

**วันพฤหัสบดีที่ 20 เมษายน 2560**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**กลุ่มที่ 2 ด้านการวิจัย**

**ประเด็นความรู้** การเพิ่มมูลค่างานวิจัย

**แนวปฏิบัติที่ดี**

**ความเป็นมา/ วัตถุประสงค์**

คณะวิทยาศาสตร์ได้ให้ความสำคัญในด้านการค้นคว้าวิจัยและได้รับการสนับสนุนงบประมาณทั้งภายในและภายนอก เพื่อสร้างองค์ความรู้ สิ่งประดิษฐ์ และนวัตกรรมที่เกิดจากงานวิจัยที่มีคุณภาพ ซึ่งสามารถสร้างมูลค่า ตลอดจนเผยแพร่ผลงานวิจัยเพื่อการแลกเปลี่ยนความรู้ สามารถตีพิมพ์ผลงานวิจัยในวารสารวิชาการทั้งในระดับชาติและระดับนานาชาติ ซึ่งผลการวิจัยที่ได้สามารถนำมาพัฒนาด้านการเรียนการสอน การขอตำแหน่งวิชาการ และการศึกษาต่อ ทางคณะวิทยาศาสตร์และเทคโนโลยีจึงมีนโยบายส่งเสริมกิจกรรมด้านการเพิ่มมูลค่างานวิจัยเพื่อแลกเปลี่ยนความรู้ เทคนิคการเพิ่มมูลค่างานวิจัย โดยมีวัตถุประสงค์ เพื่อ

* เพิ่มการนำเสนอผลงานในที่ประชุมระดับชาติ และนานาชาติ
* เพื่อการตึพิมพ์ในวารสารระดับชาติและนานาชาติ
* เพื่อต่อยอดงานวิจัยเชิงพานิชย์ และการการจดอนุสิทธิบัตรและสิทธิบัตร นวัตกรรมและสิ่งประดิษฐ์

วิทยากรเสนอประเด็นให้แก่นักวิจัยเพื่อให้การเพิ่มมูลค่างานวิจัยเพื่อให้กระบวนการเกิดความสำเร็จดังนี้ คือ

1. สร้างแรงจูงใจให้กับนักวิจัย

- มหาวิทยาลัยมีระบบประเมินความสามารถของบุคลากรของสถาบัน

- กระตุ้นให้คณาจารย์และนักวิจัยมีความตื่นตัวในการทำงานวิจัย

- เป็นการลงทุนในระยะยาวซึ่งนักวิจัยสามารถนำผลงานทางวิชาการเหล่านี้มาขอตำแหน่งทางวิชาการ

2. ศึกษาแหล่งทุน

 -แหล่งทุนภายใน ได้แก่ ทุนของมหาวิทยาลัยต้นสังกัด

 - แหล่งทุนภายนอก อาทิ สำนักงานคณะกรรมการวิจัยแห่งชาติ (วช.) สำนักงานคณะกรรมการกองทุนสนับสนุนการวิจัย (สกว.) เป็นต้น

3. การเลือกหัวข้อวิจัย

ผู้ขอรับทุนควรจัดทำวิจัยซึ่งเป็นหัวข้อที่มีความเหมาะสม เป็นปัญหาที่ได้รับความสนใจสอดคล้องกับเป้าหมาย และยุทธศาสตร์ของแหล่งทุนนั้น ๆ

4. การเขียนข้อเสนอโครงการ

 ผู้ขอรับทุนควรจัดทำข้อเสนอโครงการตามเงื่อนไข/กติกาที่แหล่งทุนกำหนดให้ครบถ้วน ควรมีการติดตามข่าวสารของแหล่งทุนเพื่อทราบกำหนดระยะเวลาในการให้ส่งข้อเสนอโครงการเพื่อให้จัดส่งหัวข้อโครงการได้ตามกำหนดของแหล่งทุน

**เทคนิคการเพิ่มมูลค่างานวิจัย :**

**การนำเสนอผลงานวิจัยในที่ประชุมวิชาการ และการตีพิมพ์ในวารสารวิชาการระดับชาติและนานาชาติ**

1. การนำเสนอรายงานในการประชุมวิชาการ
* ในลักษณะรูปภาพ กราฟ ตาราง ควรมีความถูกต้อง เหมาะสม ชัดเจนตามที่คณะกรรมการกำหนด
* การใช้ภาษา คำศัพท์ทางวิทยาศาสตร์
* การอ้างอิง ควรทำให้ถูกต้องตามหลักสากล คือมีการให้หมายเลขเอกสารอ้างอิง หรือ ปีพ.ศ กำกับที่ข้อความ (เลือกใช้วิธีใดวิธีหนึ่ง)
* บรรณานุกรม ให้ใช้การรวบรวมบรรณานุกรมที่เกี่ยวข้อง โดยไม่ต้องอ้างอิง แต่เขียนรายละเอียดทางบรรณานุกรมให้ถูกต้อง
1. การเตรียมบทความเพื่อส่งตีพิมพ์ (Menuscript)
2. เลือกวารสารเป้าหมายที่ต้องการพิมพ์
3. ทำอย่างไรเมื่อถูก Reject/Major Revision

-เมื่อถูก Reject แม้เสียใจ ก็ต้องทำใจ แต่ไม่เสียกำลังใจ

- มีสติในการอ่าน Comments และพยายามปรับงานหรือปรับปรุงงานตามคุณภาพของงานและส่งใหม่

-การ Major Revision มักมีแนวโน้มว่าจะได้รับการตีพิมพ์ 50-70% ดังนั้นอย่าเสียโอกาส ต้องปรับคุณภาพงานใหม่แล้วรีบส่งใหม่

 **ปัจจัยแห่งความสำเร็จ**

1. มหาวิทยาลัย/สถาบันวิชาการ มีกระบวนการส่งเสริม และสร้างแรงจูงใจให้นักวิจัย และมีสิ่งอำนวยความสะดวกเพื่องานวิจัย เช่น มีระบบข้อมูลสารสนเทศ แหล่งสืบค้นข้อมูล ห้องปฏิบัติการ เครื่องมือที่เหมาะสม สนับสนุนการจัดตั้งหน่วยวิจัย/กลุ่มวิจัย หรือห้องปฏิบัติการเฉพาะทาง
2. ผู้บริหารมีนโยบายในการสนับสนุนการทำวิจัยอย่างชัดเจนเพื่อให้มีการสนับสนุนงบประมาณ เครื่องมือให้การทำงานวิจัยให้มีความพร้อม
3. นักวิจัยต้องมีความพร้อมในการทำวิจัย มีความมุ่งมั่น่ในการทำวิจัย และมีการพัฒนาตนเองอยู่เสมอ โดยเฉพาะการพัฒนาความสามาถด้านภาษาเพื่อเพิ่มความสามารถในการเผยแพร่ผลงานวิจัยในระดับนานาชาติ

**ปัญหาและการแก้ไข**

ปัญหา

1. มีอาจารย์ทำงานวิจัยน้อย (ประมาณ 20 เปอร์เซ็นต์)
2. งานวิจัยส่วนใหญ่ยังเป็นองค์ความรู้มากกว่านวัตกรรม หรือสิ่งประดิษฐ์ ทำให้การเพิ่มมูลค่าด้านนี้มีน้อย
3. อาจารย์มีสัดส่วนของเวลาในทำงานสอนมาก ทำให้ไม่ไม่เวลาในการทำงานวิจัย ซึ่งส่วนหนึ่งมาจากการขาดบุคลากรด้านงานสอน

แนวทางแก้ไข

1. สร้างแรงจูงใจ ค่าตอบแทนหรือรางวัลจากการได้รับการตีพิมพ์งานวิจัยในวารสารวิชาการหรือการให้ค่าตอบแทนในการนำเสนองานวิจัย
2. ให้ความรู้การวิจัยเชิงนวัตกรรม และการจดอนุสิทธิบัตรและสิทธิบัตรแก่นักวิจัย
3. ลดภาระงานสอนให้แก่นักวิจัย เพื่อให้นักวิจัยสามารถมีเวลาเพื่อรังสรรค์งานวิจัยได้

ลงชื่อ...................................................

 (นางสาววันทนา สังข์ชุม)

 ประธานกลุ่ม